runetrust/blame-folketinget-dk huggingface dataset:
Benny Engelbrecht (S), 2023-12-13:
Det er helt korrekt, at en forudsætning for at være med i finanslovsforhandlingerne var, at man anerkendte og respekterede, at regeringen havde fremsat et forslag om at tilføre kommuner og regioner samlet 1 mia. kr. ekstra.
Når det var vigtigt, var det, fordi det var nødvendigt for at kunne sende et klart signal til kommuner og regioners budgetlægning om, at de penge var sikre.
Så det er rigtigt: Det var en adgangsbillet.
Men det var ikke en adgangsbillet, at man blindt skulle anerkende den øvrige del af finanslovsforslaget.
Det var jo selvfølgelig op til forhandling.
Peter Kofod (DF), 2023-12-13:
Tak for det.
Jeg har nok lidt svært ved sådan at svinge mig helt lige så højt op som Moderaternes ordfører, og det, som jeg vil høre om, er for så vidt ikke de elementer, der ligger i aftalen.
For det er der jo efterhånden et par ordførere der har redegjort for, og jeg bemærker, at Venstres ordfører kalder finansloven for havregrød med rosiner.
Det viser mig måske også meget godt, hvor jeg kan stå i den her debat, når jeg tager temperaturen på den.
Men jeg synes, det er interessant, at Moderaterne er et parti, som siger, at man skal gøre tingene på en ny måde, og at man vil samarbejde på midten.
Der er så noget, som jeg ikke forstår.
For jeg synes jo ikke, at det her er sådan et demokratisk fremskridt, vi har haft.
Man har flyttet forhandlingerne fra at være nogle, der er foregået meget i det åbne rum, og hvor en mindretalsregering har skullet søge at danne flertal med partierne i Folketinget, til, at den her regering praktisk talt har lavet en finanslov med sig selv, og så har den så budt os andre ind, og så har vi kunnet dele nogle af de småting, der var tilbage på bordet, og så finde ud af, om vi havde en interesse i det, eller om vi ville stå udenfor.
Mener Moderaterne virkelig, at der er tale om en eller anden form for demokratisk fremskridt i den måde, vi har håndteret det her på?
Jamen vi er da også glade for den del af den her lille milliard, som vi har fået lov til at fordele.
Men det er måske på en eller anden måde sådan lidt urkomisk, at en regering, der lige præcis kan snige sig op til at have et flertal, og som danskerne, hvis man skal tro målingerne, ville vrage, så snart de fik muligheden for det, laver en kæmpe aftale, og så er det så resterne her i Folketinget, altså os, der næsten udgør en halvdel, som så må dele en lille milliard mellem os.
Altså, der er et eller andet komisk i, at man hylder det som en demokratisk værdi eller en sejr.
For det synes jeg jo ikke det er.
Kan ordføreren ikke se det?
Henrik Frandsen (M), 2023-12-13:
Nej, det kan ordføreren ikke se.
Det er jeg nødt til at sige, og der bliver vi nok ikke enige.
Nu kan det godt være, at meningsmålingerne måske ikke er så gunstige for regeringen lige nu – det tror jeg ikke man tager munden for fuld ved at sige – men jeg vil også gerne minde om, at der jo forhåbentlig er små 3 år til det næste valg, og når først vi ser resultaterne af vores reformer og de ting, der allerede er gennemført, begynder at virke – vi har jo både en sundhedsreform og en ældrereform, og der er rigtig mange andre ting – så begynder vi nok at glæde os til, hver gang der kommer en ny meningsmåling.
Lars Boje Mathiesen (UFG), 2023-12-13:
Når jeg griner, er det lidt, fordi jeg er enig i, at 25 år er lang tid.
Jeg er enig i, at man har arbejdet med den i lang tid i Dansk Folkeparti.
Peter Kofod (DF), 2023-12-13:
Jeg tror, at hr. Lars Boje Mathiesen må vente, til vi præsenterer planen.
Pelle Dragsted (EL), 2023-12-13:
Tak for det, og tak for talen til ordføreren.
Da regeringen fremlagde sit finanslovsudspil, blev det jo klart for os og Dansk Folkeparti og andre aftaleparter, at regeringen eller rettere Socialdemokratiet løb fra en aftale, vi havde indgået om seniorpensionen.
Den skulle have været forbedret, sådan så mennesker med en arbejdsevne på op til 18 timer havde ret til at komme på seniorpension.
Vi har alle sammen været med til at skaffe pengene.
Da finanslovsudspillet blev præsenteret, var hr. Morten Messerschmidt ude og sige, at det her var en kæmpe skandale, og at der selvfølgelig skulle rettes op på det, hvis man skulle være med i en finanslov.
Det er jo ikke sket.
Er Dansk Folkeparti ikke i en eller anden grad med til at tage ansvar for, at det, man havde stillet nedslidte danskere i udsigt, nu ikke kommer?
Peter Kofod (DF), 2023-12-13:
Og vi har jo også haft den her interne overvejelse om, hvordan vi skulle stille os i den her situation, og hvordan vi skulle håndtere den.
Vi er så endt, tror jeg, på lidt samme konklusion som Socialistisk Folkeparti, hvor vi så siger, at vi går med i den her aftale, fordi det på et andet område godt kunne betale sig at være en del af den, fordi vi kunne flytte noget, der var ret væsentligt på ældreområdet.
Jeg vil faktisk gå så langt som til også at anerkende, at der er et godt stykke vej på lige præcis seniorpolitik og seniorområdet, som jeg synes står uforløst hen, og det må vi jo have kigget på.
Tak for spørgsmålet.
Spørgeren griner, men jeg synes jo faktisk, at det har været et vigtigt arbejde for Dansk Folkeparti at lave en sådan stor økonomisk plan, der rækker mange år ud i fremtiden.
Så derfor glæder jeg mig også til, at vi snart kan præsentere den.
Vi har ikke ultimative krav.
Vi stiller aldrig med ultimative krav, for så kunne vi jo lige så godt blive hjemme.
Det er det ene.
Det andet er, at hvis Dansk Folkeparti – jeg skal ikke svare på SF's vegne; det må de selv klare – havde gjort det samme som Enhedslisten, så var vi bare endt uden for en aftale.
Så kan man diskutere, hvad konsekvenserne ved det havde været.
Som jeg sagde i talen, var det en afvejning: Skulle man bare lade andre fordele de her penge, eller skulle vi gå med?
For aftalen ville jo blive vedtaget alligevel.
Peter Kofod (DF), 2023-12-13:
Tak for det, og tak for talen.
Jeg vil bare rose og takke ordføreren for arbejdet i forhold til Museum Sønderjylland; det er vi mange der synes er rigtig fint.
Jeg er godt tilfreds med, at Nye Borgerlige fik sat et stød ind dér, så tak for det.
Pelle Dragsted (EL), 2023-12-13:
Når jeg spørger, er det, fordi det her rækker ind i hele den debat, vi har haft om, om man skal være med i en finanslov eller ej.
Vi prøvede jo at bringe det her til bordet og sige til regeringen, at hvis vi skulle være med i en finanslov, var det i hvert fald et minimum, at man ikke løber fra en aftale, vi har indgået, og bruger penge, som vi har været med til at skaffe i fællesskab.
Og jeg kan ikke lade være med at tænke på, at havde Dansk Folkeparti og SF og andre aftalepartier nu stået lige så stærkt på det, kunne man måske have fået regeringen til at bøje sig på det.
Derfor er mit spørgsmål egentlig: Hvor meget energi har Dansk Folkeparti egentlig brugt i forhandlingsrummet på at fastholde Socialdemokratiet på den aftale, de er løbet fra?
Først og fremmest er det der med at stå på sidelinjen simpelt hen noget vrøvl.
Altså, bare ugen før den her finanslovsaftale blev indgået, var vi i Enhedslisten med i to milliardaftaler, i domstolsaftalen, vi var med i forskningsreserven, vi var med i SSA-reserven, vi har i går indgået en kæmpe aftale om energi fra vind og sol på land, og vi forhandler om en flyafgift.
Altså, vi er med i stribevis af aftaler.
Vi er ikke bange for at indgå aftaler i Enhedslisten.
Vi har været med i tre ud af de sidste fire finanslove.
Så kan vi ikke prøve at dysse den myte til ro?
Vi vil gerne være med i aftaler, men det skal selvfølgelig være aftaler, vi grundlæggende kan stå inde for, og det tror jeg også er tilfældet for ordførerens parti, som jo også har stået uden for rigtig mange finanslovsaftaler gennem tiden, som vi har hørt her.
Med hensyn til inflationen må jeg bare igen citere finansministeren i forhold til det her med, at selv hvis man brugte de her 4 mia. kr., ville den inflationære virkning være »tæt på nul«.
Malte Larsen (S), 2023-12-13:
Jeg undrer mig jo stadig væk over, at Enhedslisten med alt det gode, som der er i den finanslov her, og med alle de retninger, der i øvrigt er positive for Danmark og for det, vi i fællesskab gerne vil, står uden for aftalen.
Må jeg ikke en gang til få at vide: Hvorfor står man så uden for den aftale, når der nu er så mange positive ting, som også ordføreren redegør for?
Pelle Dragsted (EL), 2023-12-13:
Det synes jeg at jeg redegjorde for i min tale.
Det er, fordi vi ikke mener, at den her aftale svarer på de største udfordringer og kriser, som vi står med som samfund, særlig når det drejer sig om vores mest udsatte borgere.
Så er der også den helt konkrete ting, at regeringen med den her aftale bryder en aftale, vi havde indgået, omkring forbedring af seniorpensionen.
Vi har været med til at finde pengene, vi har stemt for nedskæringer af jobcentrene – det var ikke vores store kop te – men regeringen snuppede pengene med den her finanslov, og det synes vi ærlig talt også er rigtig, rigtig træls med den forligstradition, der bliver brudt der.
Lars Boje Mathiesen (UFG), 2023-12-13:
Jeg får lyst til at starte med at svare hr. Frederik Vad på det om, hvornår der sidst havde været flertal for en politisk rød økonomisk politik.
Det er der jo i dag, for man stemmer en rød finanslov igennem Folketinget.
Men det er Enhedslistens ordfører, som jeg hellere vil snakke med.
Jeg er meget, meget enig i det der med, at man skal passe på med at bruge inflationen som en stopklods og et argument for ikke at gøre noget som helst.
For det skal passe økonomisk, i forhold til hvilken effekt inflationen har på de ting, som man gør.
Så det mener jeg at ordføreren har fuldstændig ret i.
Men ordføreren siger også, at man bruger finanslove som de her overordnede økonomiske rammer, i forhold til hvad man gør for at løse de problemer, som er i samfundet.
Mener Enhedslisten, at de tre finanslove, man så har indgået med den tidligere regering, rent faktisk forbedrede og ikke vanskeliggjorde nogle af de ting?
Altså, man har jo stemt for de sidste tre, men med de tre finanslove kom der jo også en øget ulighed i samfundet i de 3 år.
Jeg har ledt længe efter Dansk Folkepartis økonomiske politik.
Partiet har eksisteret i 25 år, og jeg har simpelt hen ikke set en plan for, hvad man grundlæggende vil økonomisk.
Jeg undrer mig lidt over, hvornår den her økonomiske plan kommer, så man kan se, hvordan Dansk Folkeparti reelt set vil finansiere alle de ønsker og de løfter, som de kommer med til danskerne.
Hvis vi ser på de overordnede tal, steg uligheden for borgerne, stik imod hvad Enhedslisten ønsker for samfundet.
Hvis man kigger på, hvem den økonomiske politik, man førte, ramte, så ramte den den nederste indkomstdecil, altså dem, som havde mindst.
Det var dem, der fik mindst ud af det.
Så det overordnede resultat var jo, at man ramte dem, som havde mindst i samfundet, med den politik, som man førte.
Pelle Dragsted (EL), 2023-12-13:
Det er jeg ikke enig i.
For det er et meget snævert perspektiv på det.
Når vi f.eks. indførte et huslejeloft, som betød, at dem, der bor til leje, ikke kunne opleve huslejestigninger på 10 pct., så beskyttede det rigtig, rigtig mange mennesker med lave indkomster mod en betydelig udgift.
Når vi gjorde det gratis at få tandpleje for en bestemt gruppe, og når vi sikrede billigere husleje igennem flere almene boliger, så er det alt sammen noget, som særlig hjælper mennesker med lave indkomster.
Når det er sagt – nu er tiden desværre ved at løbe ud –
er jeg da ikke tilfreds med, at uligheden også var stigende i de her målestokke i den periode.
Det skal vi gøre bedre næste gang, og det er jo derfor, at jeg håber, at de røde partier, sådan som det ser ud i meningsmålingerne nu, vil stå langt stærkere over for Socialdemokraterne efter næste valg.
Peter Kofod (DF), 2023-12-13:
Tak for det.
I Danmark har vi en flertalsregering, og det betyder i praksis, at regeringen har flertal på forhånd og i udgangspunktet ikke behøver at lytte til eller inddrage andre af Folketingets partier.
Det synes jeg måske også man kan se afspejlet i den finanslov for 2024, som vi behandler nu.
I Dansk Folkeparti har vi valgt at indgå i de her forhandlinger og lave en aftale med regeringen af den simple grund, at vi gerne vil være med til at fordele en lille sjat penge, som regeringen ellers bare havde fordelt mellem egne partier eller givet til andre partier, der deltog i forhandlingsforløbet.
Det betyder jo ikke, at vi knuselsker finansloven, men at vi selvfølgelig vil gøre Danmark til et bedre sted.
Det, der har spillet den største rolle for os, har uden tvivl været ældreområdet, hvor vi har sikret, at pengekassen til en værdig ældrepleje er vokset fra omkring 100 mio. kr. i regeringens udspil til lige under 700 mio. kr. i den endelige aftale fordelt over flere år.
Bliver det en fest derude i virkeligheden?
Nej, det gør det selvfølgelig ikke.
Det er jo ikke nok.
For os har det helt afgørende som sagt været de ældre, pensionisterne og seniorerne.
Med vores deltagelse i aftalen gør vi en positiv forskel.
Vi har mod på mere, og vi har langt større ambitioner.
Det kan der ikke være tvivl om.
Dem, der har bygget Danmark op, dem, der har gjort Danmark rigt, dem, der har gjort deres pligt, må også fortjene en værdig alderdom og en anerkendelse for indsatsen.
Det vil vi have mere af.
Vi er også med til at sikre demensområdet og Center for Hjerneskade bevillinger på finansloven, og derudover støtter vi jo Danske Sømands- og Udlandskirker, der har en vigtig funktion for mange danskere ude i verden, og så aflyser vi besparelserne for »Georg Stage«.
Så vi er en del af aftalen, og vi støtter derfor finansloven for 2024.
Tak for ordet.
Pelle Dragsted (EL), 2023-12-13:
Vi står fuldt inde for de finanslove, vi forhandlede med den sidste regering.
Det var klart, at styrkeforholdene jo var, som de var.
Vi havde 13 mandater, så vidt jeg husker, i sidste periode.
Vi opnåede at få en klimalov og et klimamål.
Vi opnåede at få et Klimaråd.
Og jeg har nævnt nogle af de andre resultater: gratis tandpleje for unge, bedre beskyttelse af dem, der bor til leje, investeringer i almene boliger, så almindelige mennesker også har råd til at bo til leje osv. osv.
Jeg synes, at vi har opnået mange vigtige resultater, og ikke mindst synes jeg, at vi holdt hånden under almindelige mennesker, både lønmodtagere, men sådan set også mange freelancere og små selvstændige, da vi blev ramt af coronaepidemien.
Altså, det er jo årsagen til, at vi i dag har en økonomi, som gør, at regeringen kan dele milde gaver ud til i hvert fald dele af samfundet; det er jo, fordi vi kom økonomisk meget, meget stærkt igennem den krise, og det skyldes ikke mindst de her finanslovsaftaler og andre aftaler, som Enhedslisten var med til at lave.
Det var økonomisk ansvarlig politik.
Pernille Vermund (NB), 2023-12-13:
Jamen selv tak.
Pause Pause (Pause), 2023-12-13:
Mødet er udsat.
Nicolai Wammen (S), 2023-12-13:
Hvis man f.eks. ser på væksten i, hvor mange ansatte der vil blive plads til inden for det offentlige og inden for det private, så vil der være en større vækst af privat ansatte, end der bliver lagt op til der vil være vækst af offentligt ansatte.
Så hvis man tager den meget vigtige del af vores bnp, altså hvor mange der vil blive ansat i det private sat op over for, hvor mange der vil blive ansat i det offentlige, så vil der stadig væk blive ansat flere i det private.
Samira Nawa (RV), 2023-12-13:
Tak til finansministeren for talen og for samarbejdet og også anerkendelsen af de radikale aftryk, der er sat på den endelige aftale.
Jeg vil godt spørge lidt ind til fjernvarmepuljen, som vi i fællesskab har fyldt op med 150 mio. kr. for næste år, dog kun for 2024.
For mig og Radikale Venstre at se
er det, man kan med en opfyldning af fjernvarmepuljen, både at sikre den grønne omstilling, men også sikre, at det har et sikkerhedspolitisk islæt i sig, i forhold til at vi hurtigere kan blive uafhængige af russisk energi.
Så jeg vil egentlig høre, hvordan finansministeren og regeringen ser på de fremtidige år for fjernvarmepuljen og for fjernvarmens fremtid.
Nicolai Wammen (S), 2023-12-13:
Jeg er meget glad for, at vi som en del af den finanslov, vi har lavet, bl.a. på baggrund af et rigtig godt indspil fra Radikale Venstre, har kunnet tilføre flere midler til fjernvarmepuljen.
For fjernvarmepuljen er et meget vigtigt værktøj i den grønne omstilling, og jeg er enig i, at når det gælder den grønne omstilling, er det jo ikke alene et spørgsmål om klima og miljø.
Det har også en sikkerhedspolitisk dimension, som altid har været der, men som jo desværre er blevet frygtelig tydeligt og klart med præsident Putins forfærdelige krig mod Ukraine.
Det har også understreget, hvorfor det er vigtigt, at vi i Danmark og i resten af Europa bliver så uafhængige som overhovedet muligt af russisk energi.
Samira Nawa (RV), 2023-12-13:
Noget af det, som vi i Radikale Venstre bl.a. har advokeret for, er – netop på grund af vigtigheden af fjernvarmepuljen, den grønne omstilling og det sikkerhedspolitiske – at allokere midler fra afkoblingspuljen til fjernvarmepuljen.
Som bekendt har vi jo en finanslovsaftale nu, hvor vi prioriterer afkoblingspuljen, også igennem en række år.
Og jeg vil egentlig bare høre, om ikke finansministeren vil sætte et par ord på, hvorfor regeringen har lavet den afvejning, for det var den afvejning, der også lå i regeringens eget oprindelige udspil.
Ole Birk Olesen (LA), 2023-12-13:
Hr. Rasmus Jarlov havde nogle interessante betragtninger, da han var på talerstolen under sin ordførertale, om, hvordan Socialdemokratiet, når Socialdemokratiet er i regering, siger, at oppositionspartier enten er ansvarlige, og så er de med i en finanslovaftale, eller også er de ikke med i en finanslovsaftale, og så er de ikke ansvarlige, og hvordan det står i kontrast til, at Socialdemokratiet aldrig er med i finanslovsaftalerne, når Socialdemokratiet er i opposition – aldrig, heller ikke i hr. Nicolai Wammens tid som folketingsmedlem for Socialdemokratiet.
Det fik vi måske en forklaring på nu her fra talerstolen.
Hr. Nicolai Wammen, finansministeren, kan nemlig ikke forstå, at man på samme tid kan være en del af en aftale og så være dybt kritisk over for, at regeringens ambitionsniveau i det hele taget og også i finanslovssammenhæng er alt for lavt.
Det kan finansministeren simpelt hen ikke forstå, og det forklarer jo måske det der skisma mellem, at finansministeren mener, at oppositionspartier skal være med i finanslovsaftaler, men aldrig er Socialdemokratiet det selv som oppositionsparti.
Nicolai Wammen (S), 2023-12-13:
Jeg kan berolige hr. Ole Birk Olesen med, at Socialdemokratiet altid er ansvarlige.
Det er vi, uanset om vi er i regering eller i opposition.
Men det, der vel nok er forskellen på den her regering og så mange andre, er, at vi jo inviterer bredt ind, ikke bare med en officiel invitation, hvor alle så godt ved, at det nok alligevel ikke ender med, at man bliver enige, men en reel invitation, som også har betydet, at der er flere partier med end nogen sinde.
Derfor må jeg bare sige, at jeg også har prøvet at være finansordfører.
Jeg har også prøvet over for en tidligere finansminister at komme ind, hvor jeg fik at vide, at jeg ikke kunne få rettet et komma, men at jeg var velkommen til at skrive under.
Så er det klart, at man ikke får en aftale med hinanden.
Men hvis man er parat til at lytte til hinanden og give indrømmelser til hinanden, og det er det, vi har gjort som regering, så kan man jo finde hinanden.
Ole Birk Olesen (LA), 2023-12-13:
Det ligner meget den situation, der var fra 2019-2022, mens finansministeren var finansminister.
Når man kom som blåt parti til de finanslovsforhandlinger, som man blev indbudt til, så var det bare en høflighedsvisit, hvor man fik en kop kaffe, men aldrig nogen sinde kunne gøre sig realistiske forhåbninger om at være med i en aftale.
Men jeg synes stadig væk, det er interessant, at Socialdemokratiet i opposition aldrig er i stand til at gøre sig til for at blive en del af en finanslovsaftale, fordi man stiller så urealistiske krav til, hvad blå regeringer skal gennemføre.
Men samtidig mener man, at når man selv er i regering, skal andre partier kunne gøre det.
Nicolai Wammen (S), 2023-12-13:
Derfor vil der blive rigtig god lejlighed til, at hr. Ole Birk Olesen kan komme på besøg og forhandle.
Pelle Dragsted (EL), 2023-12-13:
Tak for det, og tak for talen.
Det må være dejligt at kunne stå der og ligesom dele ros ud til højre og venstre i sådan lidt en klappe kage-stemning.
Hvad er formålet med en finanslov? siger finansministeren.
Det er noget med, at den skal gøre noget fornuftigt.
Jeg tænker, at formålet med en finanslov er, at man sikrer de rigtige rammer om det, der er vigtigt for os alle sammen, først og fremmest vores velfærdssamfund.
Finansministeren mener, at den her finanslov efterlader et bedre land.
Når jeg hører om de nedskæringer, der foregår ude i kommunerne allerede nu, og dem, der lægges op til næste år – det samme i regionerne – så handler det om, at der bliver skåret ind der, hvor det gør allermest ondt på sårbare borgere.
Det handler om sygeplejersker, sosu'er og jordemødre, som bliver fyret.
Det handler om ansættelsesstop mange steder i psykiatrien, og vi snakker altså om 2024, ikke om luftige planer for de kommende år.
Tror finansministeren reelt, at det hul, man efterlader i velfærden, vil skabe et bedre Danmark i 2024 end i 2023?
Nicolai Wammen (S), 2023-12-13:
Jeg tror, Pelle Dragsted, at det gør en forskel, at vi i den her finanslov sætter yderligere 1 mia. kr. af til velfærd i kommuner og regioner ud over det, der var aftalen med dem.
Jeg tror, det gør en forskel, at vi sætter penge af til PPR og dermed kan hjælpe nogle af vores børn og unge, som har nogle store vanskeligheder.
Jeg tror, det gør en forskel, at vi investerer i vores erhvervsskoler, som alt for længe ikke har været prioriteret, som de burde.
Jeg tror, det gør en forskel, at vi investerer i vores psykiatri, og jeg tror, vi alle sammen er klar over, at der er nogle kæmpe, kæmpe udfordringer.
Så ja, jeg tror, at det gør en forskel med den finanslov, vi har lavet her.
Nej, det gør det ikke.
Derfor skal der jo også komme en række andre initiativer, og det er så det, vi har præsenteret, bl.a. med vores 2030-plan.
Pelle Dragsted (EL), 2023-12-13:
Det er jo altid svært at snakke om de her talstørrelser.
Finansministeren siger, at vi har tilført 1 mia. kr.
Men finansministeren ved jo godt, at hvis han taler med Danske Regioner og Kommunernes Landsforening, så peger de på, at på grund af den høje inflation, der har været, og en række andre nye udgifter, som de sådan set ikke kan gøre for, så kan det godt være, at regeringen kommer med 1 mia. kr., men der mangler stadig væk omkring 4 mia. kr., for at man bare kan fortsætte med de tilbud til borgerne i psykiatrien, på sygehusene og på plejehjemmene, som man havde i 2023.
Det bliver vel ikke et bedre Danmark af, at man skal skære ned, og det bliver jo resultatet af den her finanslov.
Nicolai Wammen (S), 2023-12-13:
Jeg anerkender fuldt og helt, at man ude i kommunerne og regionerne står med nogle svære opgaver, ikke mindst når det gælder økonomi.
Det er bl.a. derfor, at vi oven i den aftale, som vi lavede med kommuner og regioner, og som gav et løft, helt ekstraordinært har tilført yderligere 1 mia. kr. I forbindelse med den finanslov, vi lige har indgået med alle andre partier end Enhedslisten, kommer der flere penge ud til velfærd, end der oprindelig var lagt op til.
Så vi gør rigtig meget, men der er stadig meget, vi skal nå.
Lars Boje Mathiesen (UFG), 2023-12-13:
Jeg vil også gerne starte med at komplimentere finansministeren for et godt forhandlingsforløb.
Det er jo imponerende, at man med 0,1 pct. af det offentlige budget kan få 11 partier til at skrive under.
Det vil jeg gerne komplimentere ministeren for.
Det er godt arbejde.
Mit spørgsmål til finansministeren går på det offentliges andel af det samlede bnp.
Bliver det større eller mindre med den her finanslov?